  Виталий Пронин  Та нуналъёсы список трослы кулэсмиз.Толон праймеризэз ортчытонъя оргкомитетлэн кенешез люкаськылӥз. Кӧня ке ужпумъёс пӧлын эскеремын вал партия пушкын куара сётонэ пыриськисьёслэн списоксы но. Оглюкетэз азьвыл дэмласькем кандидатъёс праймеризэ пыриськыны пумит луизы. Озьы асьсэос заявление гожтыса, списокысь усизы Дмитрий Черемных, Елена Филимонцева, Константин Колесников, Адхария Трифонова, Анастасия Караваева, Дмитрий Войт, Игорь Стрелков, Михаил Зайцев, Юрий Кузнецов но трос мукетъёс. Оглом 18 адями. Со сяна, 9 адями списокысь поттэмын вал праймеризлэсь куронъёссэ быдэстымтэзы понна. Эшшо одӥг адями - Александр Волков - улонысь кошкемен валче.Озьыен, таяз шутэтскон нуналэ ортчись праймеризэ пыриськоз 266 кандидат.Тодады вайытӥськом, праймериз дыръя шаерамы ужалоз быръёнъёсъя 241 участок. Куара сётыны луоз ӵукна 8 часысен ӝыт 8 часозь. Праймериз рейтинг амалъя радъяське. Соин огдыре ик кӧня ке адями понна куара сётыны луэ.Елена Миннигараева  